Vilniaus universiteto Chemijos ir geomokslų fakultetas

Vilniaus universiteto Chemijos ir geomokslų fakultetas – vienas Vilniaus universiteto kamieninių akademinių padalinių (fakultetų), kuriame ruošiami chemijos, biochemijos, geografijos, geologijos, meteorologijos specialistai. Istorija Chemija Vilniaus universitete pradėta dėstyti praėjus dviem šimtmečiams nuo jo įkūrimo. Tuometinėje Lietuvos Didžiosios Kunigaikštystės Vyriausioje mokykloje buvo nuspręsta patobulinti rengiamų medikų lygį ir 1784 m. įkurta chemijos katedra, kuriai vadovauti tuometinis rektorius Martynas Počobutas pakvietė Turino karališkosios akademijos narį, filosofijos ir medicinos daktarą Juozapą Sartorijų, dirbusį Vilniuje iki 1793 m. Vėliau chemijos katedrai vadovavo: Andrius Sniadeckis (1793–1818) – Krokuvos Jogailos universiteto auklėtinis; Ignacas Fonbergas (1822–1842) – A. Sniadeckio mokinys. I. Fonbergo veikla Vilniaus universitete buvo nutraukta po nepavykusio 1831 m. sukilimo caro valdžiai 1832 m. uždarius universitetą. 1842 m. taip pat buvo uždaryta ir vietoje jo kurį laiką veikusi Medicinos – chirurgijos akademija. I. Fonbergas buvo priverstas persikelti į Kijevo universitetą su savimi išsivežant didžiąją dalį chemijos laboratorijos įrengimų bei medžiagų. 1919 m. Vilniaus universitetas buvo atkurtas Stepono Batoro universiteto vardu ir jame buvo įkurtas Chemijos skyrius, kuriame iki 1922 m. įkurtos keturios katedros: neorganinės chemijos, organinės chemijos, fizikinės chemijos ir technikinės chemijos. Panašūs katedrų pavadinimai išliko iki šių dienų. Vilniaus universiteto senato 2016 m. rugsėjo 20 d. nutarimu ir 2016 m. spalio 18 d. buvo sujungti Vilniaus universiteto Chemijos ir Gamtos mokslų fakultetai ir įsteigtas naujas – Chemijos ir geomokslų – fakultetas bei patvirtinti šio fakulteto nuostatai. 2016–2022 m. fakultetui vadovavo prof. dr. (HP) Aldona Beganskienė. Nuo 2022 m. gegužės mėn. fakultetui vadovauja prof. dr. (HP) Aivaras Kareiva – ilgametis anksčiau buvusio Vilniaus universiteto Chemijos fakulteto dekanas, Vilniaus universiteto Chemijos ir geomokslų instituto Chemijos instituto direktorius. Struktūra Chemijos ir geomokslų fakultetą sudaro du institutai: Chemijos institutas – Institutas įsikūręs Naugarduko g. 24, Vilniuje. Institutas ruošia chemijos ir biochemijos specialistus. Insituto direktorius – prof. habil. dr. Aivaras Kareiva. Geomokslų institutas – Institutas įsikūręs M. K. Čiurlionio g. 21/27, Vilniuje. Institutas ruošia geografijos, geologijos, kartografijos ir geografinės informacijos sistemų,meteorologijos ir hidrologijos specialistus. Instituto direktorius – prof. dr. Egidijus Rimkus. Chemijos institutas Šiuo metu Vilniaus universiteto Chemijos ir geomokslų fakulteto Chemijos institutą sudaro: Analizinės ir aplinkos chemijos katedra Katedros vedėjas – prof. habil. dr. Stasys Tautkus Fizikinės chemijos katedra Katedros vedėjas – prof. habil. dr. Arūnas Ramanavičius Neorganinės chemijos katedra Katedros vedėjas – prof. habil. dr. Aivaras Kareiva Organinės chemijos katedra Katedros vedėjas – prof. habil. dr. Sigitas Tumkevičius Polimerų chemijos katedra Katedros vedėjas – prof. habil. dr. Ričardas Makuška Taikomosios chemijos katedra Katedros vedėjas – prof. dr. Rimantas Raudonis Geomokslų institutas Šiuo metu Vilniaus universiteto Chemijos ir geomokslų fakulteto Geomokslų institutą sudaro: Geografijos ir kraštotvarkos katedra Katedros vedėjas – dr. Darijus Veteikis Geologijos ir mineralogijos katedra Katedros vedėjas – dr. Petras Šinkūnas Hidrogeologijos ir inžinerinės geologijos katedra Katedros vedėjas – prof. habil. dr. Robert Mokrik Hidrologijos ir klimatologijos katedra Katedros vedėjas – dr. (HP) Arūnas Bukantis Kartografijos centras Katedros vedėjas – prof. habil. dr. Algimantas Česnulevičius Dėstytojai Kazys Daukšas Sigitas Tumkevičius Rimantas Raudonis Albinas Žilinskas Audrius Padarauskas Darius Juozas Jasaitis Šaltiniai Nuorodos Oficiali fakulteto svetainė Studentų klubo puslapis Archyvuota kopija 2013-09-07 iš Wayback Machine projekto.